runetrust/blame-folketinget-dk huggingface dataset:
Mette Frederiksen (S), 2013-03-13:
Når der bliver spurgt til, hvorfor vi fra regeringens side ønsker, at der skal være én ydelse til de stærkeste unge i kontanthjælpssystemet og en højere ydelse til vores udsatte unge, så er forklaringen jo den enkle, at mange af vores kontanthjælpsmodtagere er meget forskellige.
Svend Aage Jensby (V), 2003-05-14:
I 1990 forelagde regeringen Færøernes landsstyre spørgsmålet om ikrafttrædelsen for Færøerne af 1973-loven med senere ændringer, altså hvor man ophævede dødsstrafsmuligheden, men i 1992 meddelte landsstyret, at man ikke kunne anbefale en ikrafttrædelse for Færøerne.
Thomas Danielsen (V), 2025-02-26:
Der har vi jo så indledningsvis nedsat et havnepartnerskab, som er kommet med en række anbefalinger, og de anbefalinger er nu afrapporteret, og så sidder vi i øjeblikket og laver en havnestrategi, og hele formålet er, hvordan vi i højere grad kan sikre flere kommercielle investeringer i vores erhvervshavne.
Irene Simonsen (V), 2006-05-09:
Jeg stod faktisk og fortalte om en situation, hvor jeg synes, at det er temmelig horribelt, at der ikke har været den tværfaglighed og omsorg og vejledning i henhold til lov om en aktiv socialpolitik, som den unge har krav på, for det er jo ikke den unge, der selv skal finde ud af det.
Lotte Rod (RV), 2023-05-26:
Jeg har lige haft børne- og undervisningsministeren i salen til at forholde sig til de mange børn med autisme, som ikke kommer i skole, og et helt konkret eksempel er med en pige, der er højt begavet og har autisme, hvor skolen simpelt hen var så dårlig for hende, at hun i starten ikke kunne komme til de store arrangementer på skolen og hen over årene fik det så skidt, at hun til sidst slet ikke kunne komme i skole.
Mette Frederiksen (S), 2008-05-29:
Vi har lige fået endnu en rapport, der understreger, at mange af dem, der er blevet ramt af den særlige forordning, der hedder reglen om de 300 timer, hvor man helt kan miste sin kontanthjælp, ikke mindst er nogle af dem, der har været allerlængst tid væk fra arbejdsmarkedet, og som derfor ikke har en jordisk chance for at komme ind på arbejdsmarkedet uden en særlig indsats.
Pernille Skipper (EL), 2016-03-17:
Nu kan ordføreren jo så modsige mig, men er det ikke rigtigt, at det, Venstre gerne vil, er at sætte ydelserne ned, så lønnen også kommer nedad, så vi får presset dem og får noget billigere arbejdskraft, og på den måde vil Venstre egentlig også gerne ramme både dem, der er uden for arbejdsmarkedet, og dem, der er inden for arbejdsmarkedet?
Per Ørum Jørgensen (KF), 2006-05-11:
At kalde det et bureaukratisk cirkus er måske nok at køre lidt for langt ud ad tangenten, men jeg vil sige, at jeg tror, vi grundlæggende er enige om, at det hele skal være så enkelt og præcist og ubureaukratisk som overhovedet muligt, og jeg synes da også, det er en af de ting, vi kan drøfte om vi kan forbedre.
Alex Vanopslagh (LA), 2021-12-01:
Det er klart, at det, hvis man sms'er, hvad man skal have til aftensmad, så har undtagelsens karakter, men hvis man skriver om, hvordan man skal aflive en masse mink – som i øvrigt sker på et ulovligt grundlag, men lad det ligge – så har det jo ikke undtagelsens karakter, og så er der jo egentlig ikke noget at rafle om.
Jan E. Jørgensen (V), 2012-11-08:
Jeg går ikke ud fra, at Dansk Folkeparti har det synspunkt, at man ikke må stemme, fordi man har overtrådt hundeloven eller kørt bil uden kørekort, så hvorfor det lige skal gøres til det helt store problem for de her syv personer, har jeg lidt vanskeligt ved at forstå.
Henrik Vestergaard (V), 2003-10-24:
Men mit spørgsmål er i forbindelse med den information, som vi nu også lægger op til: Er vi enige om, at informationsbehovet for de børn, der ikke har vægtproblemer, de børn, der får en madpakke med, som får sund ernæring hele dagen, er anderledes end for det barn, der er overvægtigt, der får penge med bare til selv at finde ud af, hvad det vil? Og er vi derfor enige om, at vi selvfølgelig skal målrette informationsindsatsen og ikke bare lave propaganda og standardløsninger?
Anne Baastrup (SF), 1999-03-18:
Vi ser alt, alt for tit, at mennesker, som i en kortere eller længere tid er i fængsel, mister deres bolig, mister deres mulighed for at have eget sted, og når de så får mulighed for prøveløsladelse, er det hjemme hos far og mor på sofaen i stuen, og så går der ganske kort tid, før de lander ovre hos en af kammeraterne, og så vender de tilbage til fængslet.
Flemming Møller Mortensen (S), 2014-05-20:
Det er jo sådan, at hvis man skal have kvaliteten på området, skal både kapacitet og faglighed være til stede, og der er man altså ude at afsøge muligheden for dels at hente mere kapacitet til i Grønland, dels at hente jurister op fra Danmark til at hjælpe med den her problemstilling.
Jesper Petersen (S), 2019-04-10:
Som jeg forstår det, er der også nogle ændringer på vej på EU-niveau af momsforholdene, som det ville være værd at have på plads, inden man beslutter sig for, hvad mulighederne er for at lave en ordning i Danmark, der gør, at vi kommer tættere på at have neutralitet – jo gerne fuldstændig, hvis det kan lade sig gøre – på vores mediemarked.
Peder Hvelplund (EL), 2020-11-25:
Derfor er mit spørgsmål til statsministeren bare, om statsministeren mener, at regeringen har fastholdt det forsigtighedsprincip, som jo netop skulle sætte folkesundheden i fokus og dermed være med til at beskytte os imod den udvikling, som så betød, at man kom til at skulle handle så hurtigt og så abrupt og så kaotisk i sidste øjeblik.
Per Ørum Jørgensen (KD), 2011-02-01:
Så det, jeg selvfølgelig er interesseret i at høre fra Socialdemokraternes ordfører, er, om Socialdemokraterne i forbindelse med udvalgsarbejdet i forbindelse med det her forslag vil være med til at kigge på nogle initiativer – måske noget, der kan række fremad i forhold til en aborthandlingsplan III, som kan være med til at bevæge tingene i den rigtige retning.
Jan Trøjborg (S), 1998-02-18:
En anden oplysning, som jeg føler det vil være relevant at komme med i øjeblikket, er, at jeg sammen med min norske, min finske og min svenske kollega netop har modtaget et brev fra den amerikanske administrations handelsrepræsentant, Charlene Barschefsky, der bekræfter, at Det Hvide Hus arbejder på fuld tryk med henblik på at få overtalt Kongressen og Senatet til at ratificere OECD-aftalen, og hun oplyser, at man har gjort fremskridt, for så vidt angår en del af den følgelovgivning, der skal til i USA som en forudsætning for, at der kan opnås politisk tilslutning til en ratifikation af OECD-aftalen.
Elsebeth Gerner Nielsen (RV), 2005-05-12:
Der håber jeg også, at Enhedslisten er opmærksom på, at det er nødvendigt at ændre på skattestrukturen, hvis vi skal øge efterspørgslen på arbejde f.eks. i servicesektoren, hvor der samtidig er mulighed for at oprette ufaglærte job.
Aage Frandsen (SF), 2004-06-01:
Jeg synes, det er meget svært at se, at argumentationen imod de 2 år kan holde, og i hvert tilfælde falder betænkningen efter vores opfattelse under ingen omstændigheder for en henvisning til Peter Germers lille notat og Hjalte Rasmussens argumentation ud fra et EU-retligt synspunkt.
Kim Behnke (FRI), 1999-11-03:
Men vi skal ikke gøre det, hvis resultatet er, at danske virksomheder lukker, fordi de mister marked, mens forbrugerne oplever, at der stadig er varer på hylderne - men vel at mærke importerede varer og varer, som er fremstillet under forhold, som dyreetisk eller miljømæssigt faktisk er til skade for det globale system.
Peter Skaarup (DF), 2020-04-02:
Og der forstår jeg bare ikke, at Enhedslisten ikke siger, at selvfølgelig skal vi hele vejen rundt, og at det selvfølgelig også er et vigtigt signal, der sendes til udlændinge, hvilket man så gør, efter at justitsministeren har sagt, at regeringen gerne vil tilslutte sig det her ændringsforslag fra Dansk Folkeparti og Nye Borgerliges side, for så sætter man også ind over for udlændinge, der måtte udnytte den her krise.
Karen Ellemann (V), 2016-02-10:
Jeg kan ikke stå her i dag og sige, om vi nogen sinde når i mål, altså når derhen, hvor vi kan sende over 280 mio. kr. af sted om året for at lave en præcis ligestilling mellem den sorte vej og den blå vej, men skridtet er taget i den retning, så vi er på rette spor.
Karsten Lauritzen (V), 2011-01-18:
I Venstre er vi fuldt tilfredse med den proces, der har været i Justitsministeriet, med først at undersøge, hvilke ændringer der skal ske af lovgivningen med henblik på derpå at fremsætte de nødvendige lovforslag, hvilket justitsministeren lige har redegjort for.
Pernille Rosenkrantz-Theil (S), 2016-02-12:
En af de vigtigste ting i en helingsproces, når man har været udsat for systematisk vold og afstraffelse og ydmygelser og seksuelle overgreb – og det kan vi jo også se med de nutidige eksempler, der i øvrigt er – er, at der er nogle voksne, der påtager sig et ansvar.
Eyvind Vesselbo (V), 2002-11-28:
V 13: »Folketinget tager fødevareministerens redegørelse til efterretning og opfordrer regeringen til at arbejde for en langsigtet afvikling af den direkte landbrugsstøtte, at arbejde for at udfase alle eksportsubsidier og prisstøtteordninger i forbindelse med WTO-forhandlingerne, at arbejde for en afkobling af den samlede støtte for produktionen i næste budgetperiode, at arbejde for, at landdistriktspolitikken tillægges større betydning og målrettes indsatser, der støtter forbrugerhensyn, fødevaresikkerhed, fødevarekvalitet, miljø og dyrevelfærd, og at arbejde for, at »Everything but Arms«-aftalen med de 48 fattigste lande åbner for alle landbrugsprodukter før 2009.
Flemming Damgaard Larsen (V), 2007-03-23:
Lovforslagets tilsigtelse om at nedsætte tilgængeligheden til 20 år inden for strafferetsplejen og i sager vedrørende statistisk grundmateriale forekommer velbegrundet, men lige så velbegrundet er det, at der i sager vedrørende strafferetsplejen, når ganske særlige omstændigheder er til stede, kan ske en konkret indskrænkning i op til 50 år af den afleverende myndighed.
Aaja Chemnitz Larsen (IA), 2016-10-25:
Det er jo sådan, at regeringen kommer til at fremlægge deres strategi i forhold til arktisk forskning, og der håber vi også at man netop vil tænke et samarbejde mellem Grønland og Danmark ind, men i høj grad også tænke en arktisk forsknings-hub ind, som IA mener der bør være, altså at den kommer til at være i Arktis.
Torsten Gejl (ALT), 2021-09-09:
Vil finansministeren tillade, at vi måske laver forsøg, hvor vi undersøger, hvorvidt der er nogle i grupperne blandt de ledige, der muligvis lettere kommer i arbejde, lettere kommer på benene og lettere kommer ind i fællesskabet ved hjælp af tillidsbaserede projekter i stedet for mere tvangsbaserede projekter?
Mariann Fischer Boel (V), 2004-03-25:
Jeg må indrømme, at jeg finder det meget, meget besynderligt, at man netop anvender det eksempel, for grænseværdier for antibiotika handler jo om et ønske om at begrænse forekomster af lægemiddelrester i fødevarer at hensyn til giftvirkninger og allergiproblemer.
Claus Hjort Frederiksen (V), 2015-02-05:
Grundlæggende synes fru Annette Vilhelmsen slet ikke, at vi skal beskæftige os med den her debat, for vi skal ikke blande os i grønlandske forhold, og så efterlyser fru Annette Vilhelmsen konkrete forslag til, hvordan vi så vil gøre det i Grønland.
Jonas Dahl (SF), 2011-11-29:
Et oplagt sted er derfor også at sætte ind i forhold til at ændre brændstofforbrugsafgiften og forhøje afgiften for større benzinslugende biler, men omvendt synes jeg også, at det er vigtigt at slå fast, at vi jo samtidig fra regeringens side klart har tilkendegivet, at vi skal se på registreringsafgiften her i løbet af de kommende år.
Ove Hygum (S), 1999-10-14:
Da regeringen i sin tid fik kritik af indgrebet i 1995, var det på grund af indgrebets mere specifikke karakter og ikke, fordi konflikten i sig selv blev stoppet. Regeringen mener ikke, at en samlet vurdering af erfaringerne inden for sundhedsområdet taler for, at den nuværende forhandlings- og strejkeret for grupper på sundhedsområdet bør begrænses i forhold til andre offentligt ansatte.
Jørn Jespersen (SF), 2003-05-12:
Netop fordi de nedbrydningsprodukter er nogle af de metaboliter og giftstoffer, der findes hyppigst i grundvandet - 14-26 pct. af de analyserede drikkevandsboringer rummer disse nedbrydningsprodukter - burde de stoffer selvfølgelig forbydes, så vi støtter forslaget.
Troels Lund Poulsen (V), 2013-06-03:
Men nu tillader jeg mig alligevel så at læse højt, fordi hr. Nikolaj Villumsen måske ikke har læst det, for deri står svaret på det, hr. Nikolaj Villumsen spørger om: »Partierne er enige om, at der er behov for en mere smidig koordination mellem Forsvarskommandoen og departementet og vil derfor som udgangspunkt foreslå en samplacering«.
Christian Poll (ALT), 2017-05-23:
Jeg kan citere her, at hr. Thomas Danielsen har sagt, at regeringens energipolitik er mere ambitiøs end den tidligere regerings energipolitik, og at et mål, oppositionen ikke kan levere, er 2030-målet om de 50 pct., som hr. Søren Egge Rasmussen lige har nævnt, og det har jo undret os lidt.
Torsten Schack Pedersen (V), 2015-10-29:
Vi kan sikkert også få en lang diskussion om, hvordan de skal bruges, om det skal være til at sænke skatter og afgifter, eller vi skal prioritere pengene til andre opgaver i den offentlige sektor, men lovforslaget er et rigtig godt eksempel på, at det kan lade sig gøre at få de sparsomme midler i den offentlige sektor til at strække noget længere.
Bjarne Laustsen (S), 2003-11-13:
Nu kører den også videre, lidt modereret måske, men håbet er jo, at de mennesker kan fortsætte i et fast arbejde, og hvis det viser sig, at effekten er lige så god som af alle mulige andre jobtræningsprojekter, kunne det da være interessant at holde modellen op mod nogle af de ting, der ellers sker.
Pia Olsen Dyhr (SF), 2013-05-31:
Ser vi på Danmarks økonomiske situation lige nu, vil vi vide, at vi stadig er ved at bevæge os igennem de vanskeligheder, som i høj grad skyldes de internationale konjunkturer, siden verden i foråret 2008 blev kastet ud i en omfattende finansiel og økonomisk krise.
Mattias Tesfaye (S), 2017-05-02:
Vi kommer til at mangle 60.000 faglærte allerede i 2025, og derfor er det selvfølgelig glædeligt, at vi nu kan behandle et lovforslag, som efter vores vurdering vil afhjælpe mangelen på praktikpladser en smule og dermed øge andelen af faglærte i det danske samfund.
Jens Rohde (V), 2004-10-07:
Så er jeg altså også af den opfattelse, at hvis vi – som flere andre talere i øvrigt også har været inde på – er med til at vise åbenhed over for tyrkerne, hvis vi medvirker til at få tyrkerne ind i vores selskab, hvis vi giver dem håb og viser dem, at den vestlige måde er en vej til at gøre tingene på, at det vestlige demokrati giver dem en bedre levestandard, eller de selv kan skabe sig en bedre levestandard, er der måske ikke noget at være så forfærdelig bange for, sådan som hr. Kristian Thulesen Dahl er.
Per Clausen (EL), 2008-06-03:
Jeg er selvfølgelig glad for, at der er politiske partier i Folketinget, som er enige med os i, at det er et område, der skal gøres noget ved, og som også er enige i, at det altså ikke kan nytte noget at gøre det, som Dansk Folkeparti gjorde, nemlig at trække kortet med fødevaremangelen i verden som argument for, at vi skal mere landbrugsjord i Danmark.
Simon Emil Ammitzbøll (RV), 2007-05-31:
Når de folk fra Syd- og Mellemirak efter regeringens nye aftale stadig skal sidde og kede sig i danske asylcentre, stadig ikke får lov til at komme ud i det danske samfund, så tror jeg personligt, at de er ligeglade med, om aftalen er underskrevet med en venlig hilsen fra fru Pia Christmas-Møller eller med en mindre venlig hilsen fra fru Pia Kjærsgaard.
Gitte Lillelund Bech (V), 2008-10-30:
Oprindelig var tanken, at man skulle bruge den her bogføring til at opklare cykeltyverier, og at man kunne identificere hittegodscykler, men det er altså ikke tilfældet i dag, fordi enhver cykel jo har et stelnummer, og derfor bruger man sådan set stelnummeret, og så er der jo ikke nogen grund til at have en dobbeltregistrering.
Ulla Tørnæs (V), 2002-11-20:
Jeg er meget opmærksom på, at børnene naturligvis er forskellige. Derfor skal de også behandles forskelligt, og derfor er der også mulighed for, at undervisningen kan tilrettelægges ud fra de forskellige behov, som børnene har. Så jo: Der er fin harmoni mellem Venstres traditionelle grundholdning med respekt for det kommunale selvstyre og Venstres holdning til folkeskolen.
Maja Panduro (S), 2012-04-17:
Det har vist sig, at der har været noget usikkerhed i praksissen, med hensyn til om kommunerne overhovedet kunne få lov til, og hvornår og hvordan de kunne få lov til, at fastsætte serviceniveauer, og hvornår de kunne få lov til at inddrage økonomiske hensyn.
Ida Damborg (SF), 2011-11-29:
Hidtil har aktieaflønning ikke været omfattet af lønsumsafgiften, som den finansielle sektor ellers er underlagt, og for at sikre en afgiftsmæssig ligebehandling mellem denne sektor og momsbelagte sektorer ønsker vi at indføre en lønsumsafgift for aflønning i form af aktier og købe- og tegningsretter.
Karen Jespersen (S), 2001-05-04:
i den såkaldte bypulje afsat 5 mio. kr. til nye initiativer til udvikling af landsbyen. By- og boligministeren vil endvidere i efteråret 2001 afholde en konference, hvor erfaringerne fra succesfulde udviklingsprojekter, der viser nye veje til udvikling og fastholdelse af kvaliteter i landsbyer og mindre byer i landdistrikterne, vil blive præsenteret.
Erling Christensen (S), 2001-01-09:
Det, vi med det her lovforslag er på vej til, er, at den enkelte virksomhed ved opslag i sin egen forretning kan fortælle forbrugerne, hvilken kategori, hvilken placering i superligaen forretningen har, altså både en konkurrence med sig selv og med sine konkurrenter til gavn for forbrugerne. I det hele taget synes vi godt om ministerens forslag om en ny kontrolstrategi.
Keld Albrechtsen (EL), 2004-10-06:
Vi vil på baggrund af det, vi nu har undersøgt på de forskellige områder, som ministeren har oplyst som svar på de forskellige spørgsmål, fra oppositionens side selvfølgelig tage skridt til, at vi får en generel miljødebat, en forespørgselsdebat her i Folketinget om hovedlinjen i regeringens miljøpolitik, for det synes jeg er helt alvorligt tiltrængt.
Kamal Qureshi (SF), 2009-01-28:
Så det, jeg gerne spørge justitsministeren om, er, om justitsministeren vil tage tiltag til, at Københavns Politi får undersøgt, hvad der skete den 13. januar, og hvordan forløbet af demonstrationen foregik, sådan at vi kan blive klogere på, hvad der er op og ned.
Jakob Sølvhøj (EL), 2021-12-07:
Og der ligger der rigtig store muligheder for kommunerne i at jonglere rundt med pengene, og jo mere køb og salg og marked der er, desto mere får vi kommunerne til at dyrke den type modeller og bruge tiden på administration af ordningerne i stedet for at bruge tiden og pengene på at sikre bedre velfærd.
Torben Hansen (S), 2003-10-08:
Hvis jeg til gengæld kigger på den pressemeddelelse, som ministeren sendte ud i forbindelse med indholdet af ændringerne i naturbeskyttelsesloven og skovloven den 1. september, så står der en passus nederst: For god ordens skyld skal nævnes, at Naturklagenævnet som tidligere meldt ud - og det er jo det, der har været sommerens store emne - hverken vil blive ændret eller nedlagt med ændringen i naturbeskyttelsesloven, og at de nuværende muligheder for at klage vil blive opretholdt.
Jens Vibjerg (V), 1998-12-11:
Men jeg kan også bruge et andet middel, som tager det hele, og som kun koster 230 kr. pr. kg. Når der så kommer en afgiftsforhøjelse, skal man jo være mere end almindeligt miljøbevidst for at bruge de dyre midler, og dér ville et belastningsindeks jo være et fantastisk middel til at vende forbruget mod de midler, der er de mest miljøvenlige i brug.
Ellen Trane Nørby (V), 2022-04-22:
Og både når vi taler profilskoler, og når vi taler om, om man må have lov til at have nogle særlige valgfag, om man må have lov til i højere grad at fokusere på nogle bestemte ting, så har vi ikke en bekymring for, at det skulle udviske følelsen og oplevelsen af, at vi har en stærk folkeskole, der selvfølgelig også har et nationalt islæt.
Jan E. Jørgensen (V), 2021-04-15:
Vi anerkender, at fyrværkeri er en balancegang, fordi det på den ene side er noget, der er festligt og skaber en masse glæde hos en masse mennesker, og der på den anden side også er mange, der ikke er så begejstrede for det, herunder kæledyr, og det er jo også noget, der medfører øjenskader, om end vi er på et historisk lavt niveau, hvad angår øjenskader.
Arne Toft (S), 2002-12-04:
Og så vil jeg spørge: Hvis ikke ministeren vil prioritere regionalpolitisk udvikling i områder af landet, hvor der ikke er tilstrækkeligt grundlag til at lave et helt handelsgymnasium, hvordan forestiller ministeren sig så, at hovedskolen kan opretholde bestående lokalskoler med den forholdsvis dårlige økonomi, handelsskolerne har?
Mariann Fischer Boel (V), 2002-03-13:
I 1997 forsøgte en idégruppe fra Oregaard, som de kaldte sig, at etablere en fond for at støtte driften på gården, og idégruppen modtog også ansøgningsskemaer til de almindelige dyretilskud, men Genressourceudvalget modtog ingen ansøgning fra Oregaard.
Birthe Skaarup (DF), 2001-01-10:
Så kunne jeg godt tænke mig at høre, om sundhedsministeren vil gå ind i et samarbejde med Carl von Hess Hospital og Karolinska Sjukhuset og sørge for, at netop den behandling, de giver, bliver et af de tilbud, der gives på Rigshospitalet og på Århus Kommunehospital, for noget af det, vi har fået oplyst som sundhedsordførere, er jo også, at det er meget differentieret strålebehandling, man giver på disse to udenlandske hospitaler, i forhold til den behandling, som vi giver her i Danmark.
Henrik Dahl (LA), 2017-10-10:
Som det fremgår af debatten, vil der jo nok blive noget diskussion om høringssvarene, der vil blive diskussion om sociale ydelser til udlændinge, som arbejder eller ikke arbejder i Danmark – det bliver jo spændende at følge det – og der vil blive diskuteret kontrolindsats, hvis skibene ikke er i nærheden af Danmark.
Margrethe Vestager (RV), 2013-02-07:
Grunden til, at jeg nævner eksemplet med, at det vil være godt, at man som borger med et handicap kan blive tilmeldt det valgsted, som har den bedste tilgængelighed tættest på, er jo bl.a., at det er borgere, som gerne vil have den samme ligefremme og dermed også lige værdige adgang til at deltage i valghandlingen.
Per Clausen (EL), 2006-11-22:
Men at der er brug for at etablere et mærke, som understøtter fiskeri, som er miljøvenligt, både når man snakker om energiforbrug, og når man snakker om anvendelse af redskaber osv., er der ingen tvivl om, fordi vi jo hører også med jævne mellemrum en diskussion, som handler om, at den måde, vi indtil nu har drevet fiskeri på, har været stærkt medvirkende til at true de fiskebestande, der er.
Frank Aaen (EL), 2008-03-27:
Vi har tidligere vedtaget en anden lov, L 110, der har med det samme at gøre, nemlig hvordan man kan lave skattefri fusioner og spaltninger uden tilladelse, som jo også åbnede op for, at man kan skubbe rundt på værdier og på den måde måske, måske ikke kan skattetænke.
Pernille Skipper (EL), 2019-03-26:
Det er jo rigtigt nok, at hvis man har en kompliceret fødsel, kan det være en grund til at tage en lang barselsorlov, men kan der ikke også være kvinder, som gerne vil vælge at tage en kortere barselsorlov end 3 måneder, og hvorfor skal hun straffes med ikke at kunne overføre de uger, måneder, til sin mand?
Liselott Blixt (DF), 2016-03-15:
Nu var jeg inde på allergiområdet lige før, og for ikke så lang tid siden havde vi et møde i Sundhedsudvalget, hvor man kom og fortalte om de lange ventelister; folk er sygemeldt i lang tid, de kan ikke komme på arbejde, og det koster altså samfundet utrolig mange penge.
Eva Kjer Hansen (V), 2010-02-11:
Fiskeriet skal udføres på en måde, der ikke fører til overfiskeri og nedfiskning af den udnyttede art, fiskeriet skal udføres på en måde, der bevarer havets økosystem, dets funktioner, struktur og diversitet, og fiskeriet er underlagt et effektivt forvaltningssystem.